Vetland skole og ressurssenter for hørselshemmede

 Protokoll

|  |
| --- |
|  |
| **Til:** | Driftsstyrets representanter  |
| **Fra:** | Driftsstyreleder v/rektor |
| **Møtegruppe:** | Driftsstyret ved Vetland |
| **Tilstede:** | Ketil Einarsen – leder, Bente Lundberg- nestleder, Oma Jagpal, Kari Snuggerud Lund, Roger Storslett, Vidar Vedvik, Gunn Austlid, Celine Johnsen elevrådsleder og Toini Rysstad  |
| **Fravær:** | Siv Fosshaug |
| **Møtedato:** | 22.06.2020 |
| **Telefon:** |  23127110  |
| **Vår ref** |  Toini Rysstad |
|  |  |

**Sak 12/2020:** Godkjenning av innkalling til møtet. **Vedtak**: Innkallingen godkjennes

**Sak 13/ 2020:** Godkjenning av referat fra forrige møte. **Vedtak:** Referat fra møtet 22.06.20 godkjennes.

**Sak 14/2020:** Oppstart av skoleåret: Organisering: Vetland har denne høsten 79 elever fra 1.-10-trinn og 8 elever på VGS. Avdelingen for multifunksjonshemmede elever er delt i to grupper to aldersblanda grupper fra 1.-10. trinn. 1.-2 trinn er en gruppe, 4.-5. trinn er en gruppe og 6.-7a er en gruppe. De andre elevene er i klasse på sitt trinn. Korona fører til at elevene deles ytterligere. Ny VGS avdeling er åpnet holder til i 1. etg i nybygget. Gyri Nævdal er ansatt i et årsvikariat som inspektør og avdelingsleder for ungdomstrinnet. Det er også noen nytilsatt lærere og assistenter dette skoleåret. Fagfornyelsen innføres gradvis denne høsten. Det fører til endringer i fagplaner, undervisningen og organisering av skoledagene for elevene og ansatte. Lærerne er positive og ser at LK 20 gir muligheter og fornyelse. Driftsstyret tar informasjonen til etterretning.

**Sak 15/2020:** Skolens økonomi 2. tertial, september 2020:

|  |  |  |  |  |
| --- | --- | --- | --- | --- |
| **Kostnadssted 52624** | **Totalt budsjett i kr** | **Regnskap i kr pr 22.05.2020** | **Avvik hittil i år i kr** | **Avvik i prosent** |
| Vetland skole | 40 049 000 | 25 974 018 | 948 930 | 3,65 % |

Vetland skole har pr i dag et mindreforbruk. Skolen venter flere justeringer fram mot nytt år. Elevtallet totalt har gått ned, dette fører til en reduksjon i tildelingene. Antall utenbyselever øker neste skoleår og dette fører til økte inntekter. Prognosen tilsier derfor likevel at skolen ikke går ut av skoleåret med et merforbruk. Tertialrapport og driftsrapport som sendt som vedlegg til møteinnkalling. Driftsstyret tar tertialrapporten og skolens økonomi til etterretning.

**Sak 10/2020**: Skole i Koronatid: Skoleåret startet som det sluttet, på gult nivå. Elevene er fremdeles delt inn i kohorter, skolegården er delt inn i soner og friminuttene holdes til ulike tider for å minske elever ute i skolegården. Kantinen er åpen for et trinn hver uke og svømmehallen er åpen. Regler for smittevern sier at elever og ansatte som er syke skal holde seg hjemme. Dette fører til en del fravær, hjemmeskole for noen elever og et økt behov for vikarer. Skolen har økte utgifter på kjøp av digitale læremidler, smittevernutstyr, skjerpet renhold og vikarbruk. Deler av disse utgiftene dekkes av Utdanningsetaten. Gult nivå kan raskt endres til rødt og skolen er forberedt på endringer. Driftsstyret tar saken til orientering.

 **Sak 11/2020**: Eventuelt:

Justering av ressursfordelingsmodell for spesialskolene i grunnskolen: Arbeid med gjennomgang av ressursfordelingsmodellen ble gjennomført i 2019. I desember 2019 ble anbefaling om justeringer i budsjettforhandlingsmodellen oversendt OVK. Endringene baseres innspill fra skolene, høringsuttaleseler og gjennomgang i UDA. Endringer vil bli iverksatt i forbindelse med budsjettet 2021. Samlet vil endringene føre til at Vetland skoles tildelinger reduseres med 270 000 kr i året. Notatet *Justering av ressursfordelingsmodell for spesialskolene i grunnskolen* og *Evaluering av ressursfordelingsmodell – spesialskoler i grunnskolen* sendes som vedlegg til referatet.

Driftsstyret reagerer på at saken en periode var unntatt offentlighet og at få høringsinstanser har vært inne i bildet. Driftsstyret vil følge opp saken, og saken settes opp sakslisten på neste møte.

Wenche Fjell Tellefsen har sagt opp sin stilling på Vetland. Solveg Storo overtar som driftsstyremedlem for skolens ansatte.

Elevrådsleder forteller at elevrådet har startet sitt arbeid. Pr tiden jobber de med saker tilknyttet skolemiljø og trivselstiltak. Tiltakene må tilpasses smittevernreglene.

Møtet ble av smittevernhensyn gjennomført på Teams

Ketil Einarsen Toini Rysstad

Leder Rektor